פרק תשיעי המוכר את שדהו

(ערכין כט,ב)

משנה:

המוכר את שדהו בשעת היובל אינו מותר לגאול פחות משתי שנים, שנאמר (ויקרא כה,טו) [במספר שנים אחר היובל תקנה מאת עמיתך] במספר שני תבואות ימכר לך (אבל לאחר שתי שנים אם רוצה לפדותה - פודה בעל כרחו של לוקח, ונותן לו לפי מה שמכרה, כדכתיב (ויקרא כה,כז) וחשב את שני ממכרו: שמחשב כמה שנים משמכרה עד היובל, ומחלק הדמים לפי השנים, כגון: אם מכרה קודם היובל עשר שנים בעשר ליטרין - נמצא שמכר פירות של כל שנה ושנה בליטרא, שהרי סתם מכירה אינה אלא עד היובל; הלכך: אם שהתה ביד לוקח חמש שנים ואחר כך בא מוכר לגאלה - מנכה לו לוקח חמשה ליטרין: ליטרא לכל שנה שאכלה, שכך עלה חשבון כשיוצא מתחילה);

היתה שנת שדפון וירקון או שנת שביעית - אינו עולה מן המנין (השתי שנים: דהא 'שני תבואות' כתיב: שתי שנים הראויין לתבואה תשהה ביד לוקח).

(אבל היתה שנה הראויה לתבואה ו)נרה (ולא זרעה) או הובירה (שהניחה בורה: שאפילו ניר לא עשה בה - איהו אפסיד אנפשיה) - עולה לו מן המנין (ועולה לו במנין שתי השנים);

רבי אליעזר אומר: מכרה לו לפני ראש השנה והיא מליאה פירות - הרי זה אוכל ממנה שלש תבואות בשתי שנים (אותה העומדת בה בשעת קנייה ושתי תבואות בשתי שנים שתהא בידו).

גמרא:

המוכר שדהו בשעת היובל וכו' 'אינו גואל' לא קתני (דליהוי משמע 'אינו דין שיכופו את הלוקח להחזיר לו בפדיון בפחות משתי שנים'), אלא 'אינו מותר לגאול'; אלמא קסבר איסורא נמי איכא: דאפילו קרקושי זוזי נמי אסור (אסור למוכר להראות זוזין ללוקח כדי שייטב בעיניו להחזירה לו); ולא מיבעיא מוכר - דקאי בעשה, דכתיב 'במספר שני תבואות ימכר לך', אלא אפילו לוקח נמי קאי בעשה, דבעינן ' שנים ... תקנה' (ויקרא כה,טו) [במספר שנים אחר היובל תקנה מאת עמיתך במספר שני תבואת ימכר לך] (דמשמע שתהא קנויה לו שתי שנים) – וליכא (ואי מהדר ליה מקמי הכי עובר בעשה).

איתמר: המוכר שדהו בשנת היובל עצמה: רב אמר מכורה ויוצאה (ביובל, וזה הלוקח איבד מעותיו), ושמואל אמר אינה מכורה כל עיקר (והמעות חוזרין).

מאי טעמא דשמואל?

קל וחומר: ומה מכורה כבר (קודם היובל) - יוצאה, שאינה מכורה אינו דין שלא תימכר?

ולרב, לא אמרינן קל וחומר כי האי גוונא? והתניא: 'יכול ימכור אדם את בתו כשהיא נערה? אמרת קל וחומר: ומה מכורה כבר יוצאה (אמה העברייה יוצאה בסימני נערות, כדתניא (קדושין דף ד.) 'ויצאה חנם' [שמות כא,יא] - אלו ימי נערות), עכשיו שאינה מכורה אינו דין שלא תימכר!'

התם (בתו שמכר בקטנותה ויצאה בת חורין בסימני נערות) לא הדרא מיזדבנא (לעולם, כדאמרינן (קדושין דף יח.) 'ואין אדם מוכר בתו לשפחות אחר שפחות', דנפקא לן מ'בבגדו בה' [שמות כא,ח] - כיון שבגד בה: שמכרה לשפחות - שוב אינו יכול למוכרה, הלכך יציאה גמורה היא, ואיכא למימר קל וחומר דאי מזדבין לה בימי נערות דאינה מכורה); הכא (אבל שדה היוצאה לבעלים ביובל) - הדרא מיזדבנא (לאחר היובל אם ירצה, הלכך בשנת היובל נמי רשאי למוכרה ויוצאה לו בחנם).

מיתיבי [ספרא בחוקותי פרשתא ד פרק י משנה ו]: 'אחר היובל (משמע אחר היובל מיד) שנים ... תקנה (ויקרא כה,טו) [במספר שנים אחר היובל תקנה מאת עמיתך במספר שני תבואת ימכר לך] (שאם תקנה שדה - תהא בידך שתי שנים בעל כרחו של מוכר, ואפילו הוא רוצה לפדותה) - מלמד שמוכרין סמוך ליובל; מופלג מן היובל מנין? - תלמוד לומר: (ויקרא כה,טז) לפי רוב השנים [תרבה מקנתו] ולפי מעוט השנים [תמעיט מקנתו כי מספר תבואת הוא מכר לך] (לפי רוב השנים שיהיה עד היובל תרבה מקנתו תמכרנה ביוקר, שהרי עד היובל תהא קנויה לו אם לא יפדנה, ולפי מעוט השנים תמכרנה בזול: כדי שלא תונה את חבירך; ושמעינן מהנך קראי דמוכרין בין בסמוך ליובל שעבר בין מופלג ממנו כמה שנים);

ובשנת היובל עצמה לא ימכור, ואם מכר - אינה מכורה.'!?

אמר לך רב: אינה מכורה ל'מספר שני תבואות' (שלא תשהה ביד הלוקח כלום: שהרי באותה שנה עצמה לקחה מידו), אבל מכורה היא (לכך שיאבד מעותיו) ויוצאה.

(ופרכינן:) ואי איזדבוני מיזבנה תיקום ברשותיה עד בתר יובל ובתר יובל ניכליה שני תבואות וניהדרה (לאחר שתי שנים ליהדרה בחנם בשביל יובל שעבר עליה)? מי לא תניא '*אכלה שנה אחת לפני היובל משלימין לו שנה אחרת אחר היובל*'?

התם נחית לאכילה (שהרי קודם היובל התחיל לאוכלה, הלכך מקיימינא ליה קרא, כדכתיב 'שני תבואות'), (אבל) הכא (הקונה בשנת היובל) לא נחית לאכילה.

אמר רב ענן: שמעית מיניה דמר שמואל תרתי: חדא הך (דאמר שמואל אינה מכורה כל עיקר), ואידך: 'המוכר עבדו לעובד כוכבים או בחוצה לארץ יצא לחירות' (דהמוכר עבדו לעובד כוכבים - קונסין אותו לפדותו, ויפטרנו לחירות - משום דאפקעיה ממצות; וכן המוכר עבדו - אפילו לישראל בחוצה לארץ - יצא לחירות); חדא הדרי זביני (חדא מחדא מהנך תרתי שמעית מיניה דמר שמואל שהמקח בטל והמעות חוזרין: או מהך דהמוכר שדהו בשנת היובל עצמה או מהך דהמוכר עבדו לישראל בחוצה לארץ) וחדא לא הדרי זביני (אלא הלוקח מפסיד המעות), ולא ידענא הי מיניה (ולא ידענא בהי מינייהו המקח בטל).

(ואי קשיא: פשיטא דמהך דהמוכר שדהו בשנת היובל קאמר שמואל דהמקח בטל והמעות חוזרין, דאם מעות אבודין - מאי איכא בין רב לשמואל?

איכא בינייהו אי שמיט לוקח וקצצן אילנות שהיו בה: לרב, דאמר מכורה היא, שדה הדרא ואילנות דקץ - קץ; לשמואל, דאמר אינה מכורה ומעות מתנה - הדרי אילנות ואף על גב דלוקח לא שקל זוזי;

אי נמי כגון שמכר עמה מטלטלין והחזיק לוקח בקרקעות ולא משך המטלטלין, דקיימא לן (קידושין כו.) 'נכסים שאין להם אחריות נקנין עם נכסים שיש להם אחריות בכסף בשטר ובחזקה ואין צריך משיכה'; לרב, דאמר 'מכורה ויוצאה' - שדה הדרא ומטלטלין מיקנו; לשמואל, דאמר 'אינה מכורה ומעות מתנה' - לא מיקנו מטלטלי, דחזקה דקרקע לא הויא חזקה!)

אמר רב יוסף: ניחזי אנן: מדתניא בברייתא '*המוכר עבדו בחו"ל יצא לחירות וצריך גט שיחרור מרבו שני*' - שמע מינה מדקרי ליה לשני 'רבו' - אלמא לא הדרי זביני (והלוקח מפסיד), וכי קאמר שמואל הכא אינה מכורה ומעות חוזרין (וכיון דבההיא חזינן דלא הדרי זביני, ודאי כי אמר שמואל בהא אינה מכורה ומעות חוזרין)!

(ערכין ל,א)

ורב ענן (דהוה מספקא ליה בהי הדרי ובהי לא הדרי) - ברייתא (הך ברייתא דצריך גט שיחרור) לא שמיעא ליה.

ודשמואל - ממאי דאינה מכורה ומעות חוזרין? דלמא אינה מכורה ומעות מתנה (ומהא דאמר שמואל 'אינה מכורה' לא הוה מצי למשמע מידי: דממאי דאינה מכורה ומעות חוזרין? דלמא מעות שנתן לוקח למוכר מתנה הן ביד מוכר, ואיכא בין רב לשמואל הך דפרישית לעיל)?

מידי דהוה אמקדש אחותו, דאיתמר: המקדש אחותו: רב אמר מעות חוזרין ושמואל אמר מעות מתנה (דאדם יודע שאין קדושין תופסין באחותו, וגמר ונתן לשם פקדון ולשמואל גמר ונתן לשם מתנה).

אמר ליה אביי לרב יוסף: מאי חזית דקנסינן ליה ללוקח (גבי מוכר עבדו בחוצה לארץ, דאמרינן: לא הדרי זביני, ויוצא עבד לחירות ומפסיד לוקח)? נקנסיה למוכר (שיהו מעות חוזרין, ויוציאו מוכר לחירות)?

אמר ליה: לאו עכברא גנב, אלא חורא גנב (עכבר הגונב ומניח בחוץ, אם לא היה לו חור להניח בו - לא היה גונב; הלכך חורא גנבא, וקא גניב ליה; הכי נמי אם לא היה מוצא לוקח - לא היה מוכרו).

אי לאו עכברא - חורא מנא ליה (החור מאין לו הגניבה)?

מסתברא: היכא דאיתיה לאיסורא (דהיינו לוקח שהעבד אצלו) קנסינן.

היתה שנת שדפון [וירקון או שנת שביעית - אינו עולה מן המנין; נרה או הובירה - עולה לו מן המנין]:

השתא הובירה עולה לו, נרה מיבעיא?

נרה איצטריך ליה: סלקא דעתך אמינא 'אמרינן ליה "הב ליה דמיה (פירוש: דמי הניר) וליסק"' - קא משמע לן.

רבי אליעזר אומר מכרה לו [לפני ראש השנה והיא מליאה פירות - הרי זה אוכל ממנה שלש תבואות בשתי שנים]:

תניא: 'רבי אליעזר אומר: מנין שאם מכרה לו לפני ראש השנה מליאה פירות, שלא יאמר לו (מוכר הבא לפדותה לסוף שתי שנים) "הנח לפני (מליאה פירות) כדרך שהנחתי לפניך (כשמכרתי לך)"? - תלמוד לומר: (ויקרא כה,טו) [במספר שנים אחר היובל תקנה מאת עמיתך] במספר שני תבואות ימכר לך (במספר שני תבואות משמע 'כל תבואות שבשתי שנים'; מדהוה ליה למיכתב 'מספר שנים' או 'מספר תבואות', דהוי משמע שתי תבואות) - פעמים שאדם אוכל שלש תבואות בשתי שנים.'

משנה:

מכרה לראשון במנה, ומכר ראשון לשני במאתים - אינו מחשב אלא עם הראשון (אינו מחשב המוכר כשבא לגאלה אלא עם הראשון, ומחשב כמה שנים היו משמכרה לו עד שנת היובל, ומחשב כמה מגיע מן המנה לכל שנה - ולפי אותו חשבון ינכה לו לוקח לכל שנה ושנה שאכלה, והמותר יחזיר לו), שנאמר (בגואל שדה ממכרו כתיב): (ויקרא כה,כז) [וחשב את שני ממכרו והשיב את העדף] לאיש אשר מכר לו [ושב לאחזתו];

מכרה לראשון במאתים, ומכר הראשון לשני במנה - אינו מחשב אלא עם האחרון, שנאמר 'וחשב את שני ממכרו והשיב את העודף לאיש' - לאיש אשר בתוכו (ובגמרא פריך: מנלן דדרשינן לקולא? לידרוש לחומרא!?);

לא ימכור ברחוק ויגאל בקרוב (לא ימכור שדה רחוקה שיש לו כדי לגאול זו שהיא קרובה לו; בגמרא מפרש מנלן), ברעה ויגאל ביפה, ולא ילוה ויגאל (ולא ילוה מעות כדי לגאלה), ולא יגאל לחצאין;

ובהקדש מותר בכולן - זה חומר בהדיוט מבהקדש (המקדיש שדהו מותר למכור שדה אחרת או ללות כדי לגאלה, וגואל לחצאין: אם אינו מספיק לגאול את כולה - יגאל חציה, ולכשיוכל יגאלנה כולה).

גמרא:

תנו רבנן [ספרא בהר פרשתא ג פרק ה משנה ג]: 'מכרה לראשון במנה, ומכרה ראשון לשני במאתים, מנין שאינו מחשב אלא עם הראשון?

תלמוד לומר: (ויקרא כה,כז) [וחשב את שני ממכרו והשיב את העדף] לאיש אשר מכר לו [ושב לאחזתו];

מכרה לראשון במאתים, ומכר הראשון לשני במנה - מנין שאין מחשבין אלא עם השני?

תלמוד לומר: 'לאיש': לאיש אשר בתוכו - דברי רבי;

[שם משנה ד] רבי דוסתאי בן יהודה אומר: מכרה לו במנה והשביחה (מאליה) ועמדה על מאתים - מנין שאינו מחשב אלא במנה? - שנאמר 'והשיב את העודף': העודף שבידו (הנשאר בידו מן הדמים שקיבל לאחר שינכה לו הלוקח חשבון המגיע לכל שנה שאכלה);

מכרה לו במאתים והכסיפה (נתקלקלה ופחתו דמיה) ועמדה על מנה - מנין שאין מחשבין אלא במנה? - שנאמר 'והשיב את העודף' = העודף שבקרקע (עודף שהקרקע שוה יותר על מה שמגיע לחשבון שמנכה לו הלוקח לשנים שאכלה, דהאי עודף איכא למדרש להכי ולהכי)'.

מאי בינייהו (בין רבי לרבי דוסתאי? מכל מקום בין למר בין למר לקולא אזלינן)?

(כגון) דאייקר וזל ואייקר (שמכרה לו במאתים, ומכרה ראשון לשני במנה, ונתייקרה ביד השני ועמדה על מאתים; לרבי דאמר 'לאיש אשר בתוכה' לא יהיב אלא מנה - כמה דיהיב בה שני; לרבי דוסתאי יהיב מאתים, דאי אמרת 'עודף שבידו' - הא מאתן שקיל מקמא, ואי אמרת 'עודף שבקרקע' - הא מאתן שויא!).

וממאי דלקולא? דלמא לחומרא?

לא סלקא דעתך, דגמר 'גאולה' 'גאולה' מעבד עברי (כתיב הכא (ויקרא כה,כו) ומצא כדי גאולתו, וכתיב בעבד עברי (שם,מח) גאולה תהיה לו).

והתם מנלן?

דתניא [ספרא בהר פרשתא ו פרק ח משנה ה]: 'נמכר במנה והשביח ועמד על מאתים, מנין שאין מחשבין אלא ממנה (כשבא לפדות עצמו - מחשב כמה שנים משעה שנמכר, ומחשב כמה מגיע מאותו מנה לכל שנה ושנה; ואם עברו שתים או שלש שנים - ינכה לו אדוניו לפי חשבון המגיע לכל שנה, כדכתיב '[וחשב עם קנהו משנת המכרו לו עד שנת היבל והיה כסף ממכרו במספר שנים] כימי שכיר יהיה עמו' [ןיקרא כה,נ])? - שנאמר (ויקרא כה,נא) [אם עוד רבות בשנים לפיהן ישיב גאלתו] מכסף מקנתו;

נמכר במאתים והכסיף ועמד על מנה - מנין שאין מחשבין אלא ממנה? - שנאמר (ויקרא כה,נב) [ואם מעט נשאר בשנים עד שנת היבל וחשב לו] כפי שניו [ישיב את גאלתו] ('כפי שניו' משמע כפי שנים שעמד בהן, כלומר: לפי מה שהוא שוה באותה שעה);

[שם משנה ו] ואין לי אלא עבד עברי הנמכר לעובד כוכבים (דהאי קרא - בנמכר לעובד כוכבים כתיב, כדכתיב (שם,מז) וכי תשיג יד גר ותושב [עמך ומך אחיך עמו ונמכר לגר תושב עמך או לעקר משפחת גר]), שנגאל וידו על העליונה, נמכר לישראל מנין?

תלמוד לומר: 'שכיר' 'שכיר' לגזירה שוה (כתיב הכא (ןיקרא כה,נ) 'כימי שכיר יהיה עמו', וכתיב בנמכר לישראל (דברים טו,יח) [לא יקשה בעינך בשלחך אתו חפשי מעמך] כי משנה שכר שכיר עבדך [שש שנים וברכך ה' אלקיך בכל אשר תעשה])'.

אמר אביי:

(ערכין ל,ב)

הריני כבן עזאי בשוקי טבריא (הריני משובח במקומי שאני דרשן ובקי כבן עזאי שהיה משתבח בשוקי טבריא, כדתניא בבכורות בפרק תשיעי (דף נח.) '*בן עזאי אומר כל חכמי ישראל לפני כקליפת השום*').

 אמר ליה ההוא מרבנן לאביי: איכא למידרשינהו (הני קראי דעבד עברי) לקולא ואיכא למידרשינהו לחומרא, ממאי דלקולא? אימא לחומרא!?

לא סלקא דעתיך: מדאקיל רחמנא גביה, דתניא [ספרא בהר פרשתא ה פרק ז משנה ג]: '(דברים טו,טז) [והיה כי יאמר אליך לא אצא מעמך כי אהבך ואת ביתך] כי טוב לו עמך\*: 'עמך' במאכל, 'עמך' במשתה: שלא תהא אוכל פת נקיה והוא אוכל פת קיבר (שגונדיי"ר), אתה שותה יין ישן והוא שותה יין חדש, אתה ישן על גבי מוכין והוא ישן על גבי קרקע; מיכן אמרו: הקונה עבד עברי - כקונה אדון לעצמו'.

\*תוספות ד"ה דתניא כי טוב לו עמך. הכי איתא בכל הספרים, ונראה דלא גרסינן הכי: דאין זה כי אם סיפור דברים של העבד: כי אהבך ואת ביתך כי טוב לו עמך, ואין זה ציווי! אלא גרס כדאיתא בספרא [ספרא בהר פרשתא ו פרק ח משנה ד] כשכיר כתושב יהיה עמך [ויקרא כה,מ] - דהיינו ציווי.

אדרבה נחמיר עליה מדרבי יוסי ברבי חנינא (דודאי לא בא לידי כך [להיות עבד] אלא מפני שהיה רשע ועושה סחורה בפירות שביעית), דאמר רבי יוסי ברבי חנינא: 'בא וראה כמה קשה אבקה של שביעית (הסוחר בפירות שביעית; ולהכי קרי ליה 'אבק': שאין זו עיקר מצותה של איסור שביעית): אדם נושא ונותן בפירות שביעית - לסוף מוכר את מטלטליו, שנאמר [ויקרא כה,יג] 'בשנת היובל הזאת תשובו איש אל אחוזתו' וכתיב (וסמיך ליה (פסוק יד)) וכי תמכרו ממכר לעמיתך או קנה מיד עמיתך [אל תונו איש את אחיו] (ודרשינן סמוכין, והכי אמר רחמנא: אם לא תשמרו מצות יובל - סופכם למכור מטלטלין וכלי תשמיש): דבר הנקנה מיד ליד; לא הרגיש (לא נזדעזע לשוב מן העבירה) - לסוף מוכר את שדותיו, שנאמר (ויקרא כה,כה) וכי ימוך אחיך ומכר מאחוזתו [ובא גאלו הקרב אליו וגאל את ממכר אחיו]; לא באת לידו (משמע שלא יעלה על לבו שיהא עושה שום עבירה) - לסוף מוכר את ביתו, שנאמר (ויקרא כה,כט) ואיש כי ימכור בית מושב עיר חומה [והיתה גאלתו עד תם שנת ממכרו ימים תהיה גאלתו].

מאי שנא התם דקאמר '*לא הרגיש*' ומאי שנא הכא דקאמר '*לא באת לידו*'?

כדרב הונא, דאמר רב הונא: כיון שעבר אדם עבירה ושנה בה - הותרה לו.

'הותרה לו' סלקא דעתך?

אלא אימא 'נעשית לו כהיתר (דומה בעיניו כהיתר); (הלכך ברישא דלא עבר עדיין אלא פעם אחת - תני '*הרגיש*', דמשמע: שהיה יודע ונותן אל לבו שהיה עובר אבל לא נרתע מן העבירה ועשאה; ובפעם שניה תני '*לא באת לידו*': שאפילו על לבו אין עולה שתהא עבירה)

לא באת לידו - לסוף שלוה ברבית (דריבית כתיב בהאי ענינא), שנאמר (ויקרא כה,כה) וכי ימוך אחיך ומכר מאחוזתו [ובא גאלו הקרב אליו וגאל את ממכר אחיו], וכתיב [ויקרא כה,לו] 'אל תקח מאתו נשך ותרבית [ויראת מאלקיך וחי אחיך עמך]; לא באת לידו עד שמוכר את בתו, שנאמר (שמות כא,ז) וכי ימכור איש את בתו לאמה [לא תצא כצאת העבדים], ואף על גב דבתו בהאי ענינא ליתא - ניחא לאיניש דליזבין ברתיה ולא ליזיף בריביתא (והא ודאי מקמי הכי כבר זבנה לברתיה, דבהכי ניחא ליה), דאילו התם (פדיון בתו) מיגרעא ואזלא (שסתם מכירת הבת אינה שתהא שפחה אלא עד שיגיעו ימי נערות, ואם בא לפדותה בתוך כך - מחשב הדמים שמכרה: כמה מגיע לכל שנה שהיתה ראויה להיות ביד האדון, ולפי אותו חשבון המגיע לכל שנה - מנכה לו האדון לכל שנה ושנה ששמשתו, כדתניא בקדושין (דף יא.): '*והפדה* [שמות כא,ח] *- מלמד שמגרעת פדיונה ויוצאה*'), ואילו הכא קא מוספא ואזלא.

לא באת לידו - לסוף שלוה ברבית, שנאמר (ויקרא כה,כה) וכי ימוך אחיך ומכר מאחוזתו [ובא גאלו הקרב אליו וגאל את ממכר אחיו] , וכתיב [ויקרא כה,לו] 'אל תקח מאתו נשך ותרבית [ויראת מאלקיך וחי אחיך עמך]; לא באת לידו - לסוף שמוכר את עצמו, שנאמר (ויקרא כה,לט) כי ימוך אחיך עמך ונמכר לך [לא תעבד בו עבדת עבד]; לא לך - אלא לגר, שנאמר [ויקרא כה,מז: וכי תשיג יד גר ותושב עמך ומך אחיך עמו ונמכר לגר תושב עמך או לעקר משפחת גר]; 'לגר' - ולא לגר צדק אלא לגר תושב, שנאמר 'לגר תושב'; 'משפחת גר' זה העובד כוכבים; כשהוא אומר 'או לעקר משפחת גר' זה הנמכר ונעשה משרת לעבודת כוכבים עצמה (לחטוב עצים ולשאוב מים).

אמר ליה (אביי לההוא מרבנן): (אפילו הכי) הא אהדריה קרא (שיהו מרחמין עליו), ותנא דבי רבי ישמעאל: 'הואיל והלך ומכר עצמו לעבודת כוכבים אידחה אבן אחר הנופל (כלומר: שלא יגאל לעולם) - תלמוד לומר: (ויקרא כה,מח) [אחרי נמכר] גאולה תהיה לו אחד מאחיו יגאלנו'.

אימא 'גאולה תהיה לו' דלא ליטמע בעובדי כוכבים, ולעולם לענין פדיונו נחמיר (עליה שאם נמכר במנה והשביח - יחשב במאתים, או אם נמכר במאתים והכסיף - יחשב במאתים, כדכתיב (ויקרא כה,נא) 'מכסף מקנתו')?

אמר רב נחמן בר יצחק: כתיב (ויקרא כה,נא) אם עוד רבות בשנים [לפיהן ישיב גאלתו מכסף מקנתו], וכתיב (ויקרא כה,נב) [ו]אם מעט נשאר בשנים [עד שנת היבל וחשב לו כפי שניו ישיב את גאלתו]; וכי יש שנים מרובות (שתהא שנה יתירה מחבירתה דקאמר קרא 'אם עוד רבות בשנים') ויש שנים מועטות (או שנה פחותה מחבירתה)? – אלא (הכי קאמר קרא): נתרבה כספו מכסף מקנתו (אם יש ריבוי בכספו בשנים שהוא עומד בהן, כלומר: מה שהשביחו - ישיב גאולתו מכסף מקנתו: דאין מחשב אלא כמה שנמכר), נתמעט כספו כפי שניו (ואם מעט נשארו דמיו בשנים שהוא עומד בהן, כגון שהכסיף - כפי שניו ישיב את גאולתו).

ואימא (הכי קאמר קרא): היכא דעבד תרתי (דפלח ליה תרתי שני) ופיישי ארבעי (ופשו ארבעי עד יובל) ליתב ליה ארבע (ליתיב ליה כמה שמגיע לארבע שנים) 'מכסף מקנתו' (לפי חשבון שקנאו), והיכא דעבד ארבע ופיישי תרתי - ליתב ליה תרתי 'כפי שניו' (לפי שנים שהיה עדיין חייב לעובדו, ולאו בהכסיף והשביח משתעי קרא)?

אם כן נכתוב 'אם עוד רבות שנים', מאי 'בשנים'? - נתרבה כספו בשנים מכסף מקנתו, נתמעט כספו בשנים כפי שניו.

אמר רב יוסף: דרשינהו רב נחמן להני קראי כסיני.

לא ימכור ברחוק [ויגאל בקרוב, ברעה ויגאל ביפה, ולא ילוה ויגאל, ולא יגאל לחצאין]:

מנא הני מילי?

דתנו רבנן [ספרא בהר פרשתר ג פרק ה משנה ב]: (ויקרא כה,כו) [ואיש כי לא יהיה לו גאל והשיגה ידו ומצא כדי גאלתו] *' והשיגה ידו' - יד עצמו: שלא ילוה ויגאל; 'ומצא' - פרט למצוי: שלא ימכור ברחוק ויגאול בקרוב, ברע ויגאול ביפה; 'כדי גאולתו' - כדי גאולה הוא גואל, ואינו גואל לחצאין*'.

למימרא ד'מצא' - השתא משמע? ורמינהו [ספרי שופטים פסקא קפג]: [דברים יט,ה: ואשר יבא את רעהו ביער לחטב עצים ונדחה ידו בגרזן לכרת העץ ונשל הברזל מן העץ ומצא את רעהו ומת הוא ינוס אל אחת הערים האלה וחי] '*ומצא* [את רעהו ומת]' (שהיה חבירו מצוי שם בשעה שהרים זה הגרזן – חייב) *- פרט לממציא עצמו* (דפטור זה מגלות)*; מיכן אמר רבי אליעזר: אם משיצאה אבן מתחת ידו הוציא הלה את ראשו וקיבלה – פטור*', אלמא 'מצא' - מידי דאיתיה מעיקרא משמע!?

אמר רבא: הכא מענינא דקרא והכא מענינא דקרא: הכא דומיא ד'השיגה ידו' מה השיגה ידו דהשתא (דודאי מעיקרא כשמכרה לא היתה ידו משגת, כדכתיב (ויקרא כה,כה) כי ימוך אחיך ומכר מאחוזתו) - אף 'מצא' נמי דהשתא; והכא דומיא דיער: מה יער מילתא דאיתיה מעיקרא - אף 'מצא' מילתא דאיתיה מעיקרא.

ובהקדש [מותר בכולן - זה חומר בהדיוט מבהקדש]:

מנא הני מילי?

דתנו רבנן: '(ויקרא כז,יט) ואם גאל יגאל [את השדה המקדיש אתו ויסף חמשית כסף ערכך עליו וקם לו] - מלמד שלוה (מאחֵר) וגואל וגואל לחצאין (ואם ירצה יגאל לחצאין); אמר רבי שמעון: מה טעם: לפי שמצינו במוכר שדה אחוזה שיפה כחו: שאם הגיע יובל ולא נגאלה - חוזרת לבעלים ביובל, הורע כחו (כדאמרן לעיל): שאינו לוה וגואל ואינו גואל לחצאין; אבל מקדיש שדה אחוזה - הואיל שהורע כחו: שאם הגיע יובל ולא נגאלה יוצא לכהנים - יפה כחו: שלוה וגואל וגואל לחצאין'.

(ערכין לא,א)

תני חדא (במקדיש שדה אחוזה): '*לוה וגואל וגואל לחצאין*' (היינו הך דקתני לעיל: *אם גאל יגאל - מלמד שלוה וגואל* כו', ורבי שמעון קאמר לה) ותניא אידך '*אינו לוה וגואל ואינו גואל לחצאין*' (ואידך רבנן, דפליגי עליה)!?

לא קשיא: הא רבנן והא רבי שמעון.

תוספות ד"ה לוה וגואל לחצאין. פירש רש"י דאמקדיש שדה אחוזה קאי, ולא נראה, דא"כ הוי סתם מתניתין, דתנן 'בהקדש מותר בכולן' - כר"ש ולא כרבנן!

ואור"י דקאי אמוכר בית בבתי ערי חומה, וכן מוכחת הסוגיא בפרק קמא דקדושין [דף כא. ושם כ:] אבל מקדיש שדה אחוזה - אפילו רבנן מודו דלוה וגואל לחצאין.

משנה:

המוכר בית בבתי ערי חומה - הרי זה גואל מיד (ואין לו דין שדה אחוזה שצריך להמתין שתי שנים), וגואל כל שנים עשר חדש; הרי זה כמין רבית (שכשמחזיר לו מעותיו בתוך שנה ואין זה מנכה לו כלום, נמצא שנשתמש בביתו בשכר המתנת מעותיו) ואינו רבית (ואינה רבית גמורה: דרבית לא מיקרי אלא על ידי הלואה ולא על ידי מכר);

מת המוכר - יגאל בנו (בתוך שנה אם ירצה, אבל לאחר שנה - נחלט ואינו נגאל עוד לעולם, כדכתיב (ויקרא כה,ל) ואם לא יגאל עד מלאת לו שנה [תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל]); מת הלוקח - יגאל מיד בנו;

אין מונין שנה אלא משעה שמכר (שאם מכרה ראובן לשמעון בניסן, ושמעון ללוי באייר, כיון שהגיע ניסן הבא – נחלט, ואין מונין למכר שני אלא לראשון), שנאמר (ויקרא כה,ל) [ואם לא יגאל] עד מלאת לו שנה [תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל] ('עד מלאת לו שנה' משמע: לזה שהיתה אחוזה שלו מונין); כשהוא אומר 'תמימה' - להביא את חדש העיבור (שאם היתה שנה מעוברת - אינה נחלטת עד שלשה עשר חדש).

רבי אומר: ליתן לו שנה ועיבורה (בין בשנה פשוטה בין בשנה מעוברת - נותנין לו שנת לבנה וימים שיתירים בשנת חמה על שנת לבנה אחד עשר יום, שמהם אנו מעברים את השנה).

הגיע יום שנים עשר חדש ולא נגאלה - היתה חלוטה לו;

אחד הלוקח ואחד הניתן לו במתנה (אם רצה נותן לגאול בתוך שנתו – יגאל, ואם לאו - חלוט לו), שנאמר 'לצמיתות'.

גמרא:

מתניתין (דקתני 'הרי זה גואל מיד' דמשמע אפילו בו ביום שמכרה מותר לגאול) דלא כרבי, דתניא [ספרא בהר פרשתא ד משנה ב]: '*רבי אומר:* [ויקרא כה,כט: ואיש כי ימכר בית מושב עיר חומה והיתה גאלתו עד תם שנת ממכרו] *ימים* [תהיה גאלתו] *- אין 'ימים' פחות משנים'* (דלא תשהא ביד לוקח פחות משני ימים).

ורבנן, האי 'ימים' מאי עבדי ליה?

מיבעי ליה 'מיום ליום' (שאם מכרה באחד בניסן - אין מונין שנה למנין עולם דלימא 'כיון שהגיע תשרי עלתה לו שנה שהרי יצתה אותה שנה' אלא עד אחד בניסן הבא אינו נחלט).

ורבי – 'מיום ליום' מנא ליה?

נפקא ליה מ'עד תום שנת ממכרו' (שנת ממכר**וֹ** - ולא של מנין עולם).

ורבנן?

(אין הכי נמי:) ההוא (ודאי '*ממכרו ולא שנת מנין עולם*') מיבעי ליה 'שנת ממכרו שלו ולא שנת של מנין עולם', ו'ימים' מיבעי להו ל'מעת לעת' (שאם מכרה באחד בניסן בחצי היום - אין מונין לו שנה עד שיגיע חצי היום של אחד בניסן הבא); דאי מ'עד תום שנת ממכרו', הוה אמינא 'מיום ליום' – אִין, מעת לעת – לא' כתב רחמנא 'ימים'. ורבי - מעת לעת מנא ליה?

נפקא ליה מ'תמימה';

ורבנן?

ההוא מיבעי ליה לעיבורה.

ורבי נמי הא מיבעי ליה לעיבורה?

הכי נמי; מיום ליום ומעת לעת – מ'עד תום שנת ממכרו' נפקא.

הרי זו כמין רבית [ואינו רבית]:

והתניא : '*הרי זו רבית גמורה אלא שהתורה התירתו*'!?

אמר רבי יוחנן: לא קשיא, הא (מתניתין) רבי יהודה והא רבנן, דתניא: 'הרי שהיה נושה בחבירו מנה ועשה לו שדהו מכר (שמשכן לו שדהו על אותו מנה, וכתב לו 'אם לא אתן לך מנה מיכן ועד שלש שנים - הרי היא שלך'); בזמן שהמוכר אוכל פירות (כל אותן שנים) מותר, לוקח אוכל פירות אסור (שמא יגאלנה בתוך שלש ונמצא שאכלם ברבית);

רבי יהודה אומר: אף בזמן שהלוקח אוכל פירות מותר; אמר רבי יהודה: מעשה בביתוס בן זונין שעשה שדהו מכר על פי רבי אלעזר בן עזריה, ולוקח אוכל פירות היה.

אמרו לו: משם ראייה? מוכר אוכל פירות היה ולא לוקח.'

מאי בינייהו?

צד אחד ברבית (שאם יגאלנה יהא רבית, ואם לאו לא יהא רבית) איכא בינייהו: תנא קמא סבר צד אחד ברבית אסור, ורבי יהודה סבר צד אחד ברבית מותר (דרבית הבאה על ידי מכר קרי 'צד אחד' משום דאין בא לידי רבית משני צדדין: שאם לא יגאלנה ותיחלט לו - אין כאן רבית, אבל הלואה ודאי באה לידי רבית, שאינה נחלטת לעולם).

(ערכין לא,ב)

רבא אמר: דכולי עלמא צד אחד ברבית (כי האי גוונא) אסור (הואיל ומעיקרא בתורת הלואה אתא לידיה), והכא ברבית על מנת להחזיר איכא בינייהו: מר סבר אסור ומר סבר מותר (ורבי יהודה דקשרי - בהכי עסקינן: שהתנו מתחילה שאם יגאלנה המוכר בתוך שלש - יחזיר לו הלוקח הדמים מפירות שאכל, וברבית על מנת להחזיר פליגי, ומתניתין ותנא דברייתא בהא פליגי: דתנא דידן סבר אפילו צד אחד נמי לא הוי, דהא בתורת מכר אתא לידיה, ותנא דברייתא סבר: סוף סוף הואיל ולידי ריבית אתי - צד אחד כרבית גמורה היא, אלא שהתורה התירתה).

מת המוכר יגאל בנו:

פשיטא!?

מהו דתימא '(ויקרא כה,כט) ואיש כי ימכר בית מושב [עיר חומה והיתה גאלתו עד תם שנת ממכרו ימים תהיה גאלתו]' אמר רחמנא, והאי לאו מכר' - קמשמע לן 'והיתה גאולתו' מכל מקום (משמע דאם כן הוה ליה למיכתב 'יגאלנה עד תום שנת ממכרו'; מדשני בדיבוריה וכתב 'והיתה גאולתו' - משמע אפילו על ידי אחר).

מת הלוקח יגאל מיד בנו וכו':

פשיטא!?

מהו דתימא '(ויקרא כה,ל) [ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת] לקונה אותו [לדרתיו לא יצא ביבל] אמר רחמנא, והא לא קנה' (לקונה אותו משמע לקונה יהא נחלט אם לא יגאל בתוך שנה, הא אם יגאל – יחזירנה, וקונה הוא דיחזירנה, אבל בנו - לא) - קא משמע לן 'והיתה גאולתו' מכל מקום.

אין מונין לו שנה אלא משעה שמכר [שנאמר (ויקרא כה,ל) ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל]:

תנו רבנן: ''שנה' (אי הוה כתיב 'עד מלאת שנה' ולא כתב 'לו') - איני יודע אם שנה (למכר) לראשון אם שנה (למכר) לשני (כגון: מכרה ראובן לשמעון בניסן, ושמעון ללוי בתשרי, והוה אמינא: ראובן שמכרה ראשון מחשב עם לוי, ויהא לו רשות לגאלה עד תשרי הבא)? כשהוא אומר 'עד מלאת לו שנה תמימה' הוי שנה לראשון (השתא דכתיב 'לו' משמע דאמוכר ראשון קא מהדר)'.

למי חלוט (כשהגיע שנה למוכר ראשון, ונחלט - מי מן הלוקחים זוכה בחליטה זו)?

רבי אלעזר אומר: לראשון חלוט (דראובן אין גואלה עוד משמעון, אבל שמעון גואלה מלוי עד שיגיע שנה למכר שני, שהרי ללוי לא נחלטה); רבי יוחנן אמר: לשני חלוט (שאין שמעון גואלה מלוי).

בשלמא לרבי אלעזר, דלדידיה קא מנינן, אלא לרבי יוחנן מאי טעמא?

אמר רבי אבא בר ממל: מה מכר לו ראשון לשני? כל זכות שתבא לידו.

אמר רבי אבא בר ממל: מכר שני בתי ערי חומה, אחד בחמשה עשר באדר הראשון ואחד באחד באדר השני: זה שמכר לו באדר השני, כיון שהגיע יום אחד באדר של שנה הבאה - עלתה לו שנה (דהאיכא 'מיום ליום'); זה שמכר לו בחמשה עשר של אדר הראשון - לא עלתה לו שנה עד חמשה עשר באדר של שנה הבאה (ואף על גב דהשתא הוו י"ג חדש, משום דמיום ליום בעינן מט"ו באדר לט"ו באדר).

מתקיף לה רבינא: ולימא ליה (לוקח ראשון ללוקח שני) "אנא קדים שחין נורא מקמא דידך (אני היסקתי ונשתמשתי בבית קודם ממך, ושלך נחלט באחד באדר ושלי לא תיחלט?)"!

משום דאמר ליה: "את נחית לעיבורא (נכנסת בחודש העיבור לפיכך תפסיד, דתמימה כתיב, ליתן לו חדש העיבור, אבל אני לא נכנסתי בו)".

ואמר רבי אבא בר ממל: נולדו לו שני טלאים (והם בכורות, ומוזהר להקריבן בתוך שנתן, דכתיב (דברים טו,כ) תאכלנו שנה בשנה), אחד בחמשה עשר של אדר הראשון ואחד באחד באדר השני: זה שנולד באדר השני - כיון שהגיע יום אחד באדר של שנה הבאה - עלתה לו שנה; זה שנולד לו בחמשה עשר באדר הראשון - לא עלתה לו שנה עד חמשה עשר באדר של שנה הבאה.

מתקיף לה רבינא: ולימא ליה "אנא קדים אכיל ירוקא מקמא דידך"!?

משום דאמר ליה: 'את נחיתת לעיבורא, אנא לא נחיתנא לעיבורא'.

הא תו למה לי? היינו הך?

מהו דתימא 'התם, דכתיב 'תמימה', הכא דלא כתיב 'תמימה' לא (ולא ליתיב ליה חדש העיבור, וליסלקיה שנה בט"ו בשבט)' - קא משמע לן, דשנה שנה [(דברים טו,כ) תאכלנו שנה בשנה - (ויקרא כה,ל) ואם לא יגאל עד מלאת לו שנה תמימה] מהדדי גמרי.

כשהוא אומר תמימה [להביא את חדש העיבור] רבי אומר ליתן שנת עיבורה:

תנו רבנן: (ויקרא כה,ל) [ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל] 'שנה תמימה' - רבי אומר: מונה שלש מאות וששים וחמשה ימים, כמנין ימות החמה (בין בפשוטה בין במעוברת);

וחכמים אומרים: מונה שנים עשר חודש מיום ליום (כמו שאנו קובעין אותן לשנת לבנה), ואם נתעברה - נתעברה לו (למוכר, דכתיב תמימה).

הגיע יום שנים עשר חודש ולא נגאל [היתה חלוטה לו; אחד הלוקח ואחד הניתן לו במתנה, שנאמר 'לצמיתות']:

תנו רבנן: '(ויקרא כה,ל) [ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל] *'לצמיתות' = לחלוטין; דבר אחר: 'לצמיתות' לרבות את המתנה*'.

מאי טעמא?

צמית - 'צמיתות';

אמרוה רבנן קמיה דרב פפא: כמאן? - דלא כרבי מאיר, דאי כרבי מאיר, האמר (במסכת בכורות בפרק אחרון (דף נב:)) '*מתנה אינה כמכר* (לחזור ביובל למי שנתנה)'!

אמר רב פפא: אפילו תימא רבי מאיר: שאני הכא, דרבי רחמנא 'לצמיתות'.

אמרו רבנן לרב פפא, ואמר' לה רב הונא בריה דרב יהושע לרב פפא: והא גבי יובל, דכתיב 'תשובו' [ויקרא כה,יג: בשנת היובל הזאת תשבו איש אל אחזתו] (ודרשינן (בפ"ט)) '*לרבות את המתנה*', ורבי מאיר לא קא מרבי? אלא הא ודאי דלא כרבי מאיר.

תנו רבנן: 'המקדיש בית בבתי ערי חומה - הרי זה גואל - וגואל לעולם (שאינו נחלט להקדש לעולם; ולקמן מפרש טעמא); גאלו אחר מיד הקדש, הגיע יום שנים עשר חודש (משלקחו מן הגזבר) ולא נגאל - היה חלוט לו'

מנא הני מילי?

אמר שמואל: דאמר קרא: (ויקרא כה,ל) [ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל] 'לקונה אותו' - ואפילו מיד הקדש.

ולחלטיה הקדש?

אמר קרא 'לדורותיו' - יצא הקדש שאין לו דורות (דליכא פריה ורביה קמי שמיא)!

'לא יצא ביובל' למה לי (הואיל וכתיב לצמיתות)?

אמר רב ספרא: לא נצרכא אלא למוכר בית בבתי ערי חומה ופגע בו יובל בתוך שנתו; סלקא דעתך אמינא 'ליפוק ביובל' - קא משמע לן 'לא יצא ביובל'.

משנה:

בראשונה היה (הלוקח) נטמן יום שנים עשר חודש כדי שיהא חלוט לו (כדי שלא ימצאהו מוכר ליתן לו מעותיו, והוא חלוט לו); התקין הלל שיהא חולש מעותיו ללשכה ('חולש' כמו (ישעיהו יד,יב) חולש על גוים, וכדגרסינן (שבת דף קמח:) 'מטילין חלשים על הקדשים': שיהא מטיל מעותיו ללשכות שבעזרה), ויהא שובר את הדלת (של בית שמכר) ונכנס, אימתי שירצה הלז - יבא ויטול את מעותיו.

גמרא:

אמר רבא: מתקנתו של הלל "הרי זה גיטיך על מנת שתתני לי מאתים זוז" ונתנה לו מדעתו (שיקבלם ברצון) – מגורשת; בעל כרחו - אינה מגורשת:

(ערכין לב,א)

מדאיצטריך ליה להלל לתקוני 'נתינה בעל כרחו (שהטילתם בביתו, כי האי גוונא דתקין הלל במתניתין) הויא נתינה' - הא בעלמא נתינה בעל כרחו לא הויא נתינה.

מתקיף לה רב פפא, ואיתימא רב אשי: ודילמא כי איצטריכא ליה להלל לתקוני שלא בפניו (כגון זה שהיה נטמן, ומשום דתרתי לריעותא איכא: דשלא בפניו הוא, ובעל כרחו הוא; משום הכי איצטריך ליה להלל לתקוני), אבל בפניו - בין מדעתו בין בעל כרחו הויא מתנה?

איכא דאמרי: אמר רבא: מתקנתו של הלל, "הרי זה גיטיך על מנת שתתני לי מאתים זוז" ונתנה לו בין מדעתו בין בעל כרחו הויא נתינה, וכי איצטריך ליה להלל לתקוני - שלא בפניו, אבל בפניו - בין מדעתו בין בעל כרחו הויא נתינה.

מתקיף לה רב פפא, ואיתימא רב שימי בר אשי: ודילמא בין בפניו בין שלא בפניו, מדעתו – אִין, בעל כרחו לא, והלל - מאי דאיצטריך ליה תקין (ואי הוי נמי לוקח התם, ולא הוה בעי לקבולינהו הוה איצטריך להלל לתקוני דבעל כרחו תיהוי נתינה)?

משנה:

כל שהוא לפנים מן החומה - הרי הוא כבתי ערי חומה, חוץ מן השדות.

רבי מאיר אומר: אף השדות.

בית הבנוי בחומה: רבי יהודה אומר: אינו כבתי ערי חומה; רבי שמעון אומר: כותל החיצון היא חומתו.

גמרא:

תנו רבנן [ספרא בהר פרשתא ד משנה ה]: '(ויקרא כה,ל) [ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל] 'בית'; אין לי אלא בית, מנין לרבות בתי בדים ובתי מרחצאות ומגדלות (משטיי"ר [מזווה לשמירת אוכל] וקבועה בקרקע) ושובכין ובורות ושיחין ומערות? - תלמוד לומר: 'אשר בעיר';

יכול שאני מרבה אף השדות?

תלמוד לומר: 'בית' (והני דלעיל דמו לבית), דברי רבי יהודה;

[שם משנה ו] רבי מאיר אומר: 'בית' - אין לי אלא בית, מנין לרבות בתי בדים ובתי מרחצאות ומגדלות ושובכין ובורות שיחין ומערות ואפילו שדות? - תלמוד לומר: 'אשר בעיר'.'

ואלא הא כתיב 'בית'?

אמר רב חסדא אמר רב קטינא: חולסית ומצולה (מקום שאינו ראוי לזריעה) איכא בינייהו (דשדות ממש לא קאמר רבי מאיר, דהא בית כתיב ביה, אלא חולסית ומצולה קמרבי, דדמו לבית, דלאו בני זריעה נינהו, וראויין לבנין בית: חולסית - ליטול משם אבנים, ומצולה - ליטול מהן חול; ורבי יהודה סבר כשדות דמו), והתניא (בניחותא): '*חולסית ומצולה: רבי מאיר אומר כבתים, רבי יהודה אומר כשדות*'.

בית הבנוי בחומה רבי יהודה אומר אינו כבתי ערי חומה [וכו']: אמר רבי יוחנן: ושניהם מקרא אחד דרשו (יהושע ב,טו) ותורידם בחבל בעד החלון כי ביתה בקיר החומה ובחומה היא יושבת; רבי שמעון סבר כפשטיה דקרא (דחזינן דביתה בתוך החומה, וקאמר בחומה היא יושבת, כלומר: בעיר חומה היא יושבת), ורבי יהודה סבר: 'בחומה היא יושבת' - ולא בעיר חומה.

משנה:

עיר שגגותיה חומתה (שלא הקיפוה חומה אלא הקיפוה בבתים, ותכופות הבתים זו לזו כחומה) ושאינה מוקפת חומה מימות יהושע בן נון - אינה כבתי ערי חומה;

ואלו הן בתי ערי חומה: שלש חצרות של שני בתים (שלש חצירות שבכל אחת ואחת שני בתים מיקריא עיר) מוקפת חומה מימות יהושע בן נון, כגון קצרה הישנה של ציפורי (שם עיר קטנה שמחוץ לציפורי), וחקרה של גוש חלב, ויודפת הישנה, וגמלא, וגדוד, וחדיד, ואונה, וירושלים - וכן כיוצא בהן.

גמרא:

תנו רבנן: (ויקרא כה,לא) [ובתי החצרים אשר אין להם חמה סביב על שדה הארץ יחשב גאלה תהיה לו וביבל יצא]

'חומה' - ולא שור איגר (שגגותיה חומתה)

'סביב' - פרט לטבריה, שיַמָּהּ חומתה.

רבי אליעזר בר יוסי אומר: (ויקרא כה,ל) [ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו לא יצא ביבל] 'אשר לוא חומה' (משמע 'לא' ומשמע 'לו', כלומר:) אף על פי שאין לו עכשיו והיה לו קודם לכן (הוה נמי בית חלוט בהו).

ואלו הן בתי ערי חומה כו':

תנא '*גמלא בגליל, וגדוד בעבר הירדן, וחדיד ואונה וירושלים ביהודה*'; מאי קאמר (וכי אין עיר מוקפת חומה בגליל אלא גמלא, ובעבר הירדן אלא גדוד)?

(ערכין לב,ב)

אמר אביי: הכי קאמר: עד גמלא בגליל (כל עיירות שבגליל עד גמלא היו מוקפות חומה מימות יהושע), עד גדוד בעבר הירדן, וחדיד ואונו וירושלים ביהודה.

רבא אמר (האי תנא אתא לפרושי מתניתין והכי קאמר): גמלא (דקתני מתניתין, דהוות מוקפת חומה מימות יהושע - היינו גמלא) בגליל, לאפוקי גמלא דשאר ארצות (דאי איכא גמלא בעבר הירדן וביהודה - לא הויא מוקפת חומה מימות יהושע); גדוד בעבר הירדן, לאפוקי גדוד דשאר ארצות (וכן גדוד וכן חדיד וירושלים – ביהודה, לאפוקי עיירות שבגליל ועבר הירדן שנקראו 'חדיד' ו'אונו' ו'ירושלים' - אינן מוקפות מימות יהושע); אינך דלא איכא דכותייהו (אינך דקא חשיב במתניתין, כגון קצרה ויודפת, דליכא בדוכתא אחריתי דמסקי כשמתייהו - לא איצטריך למיתני ברייתא ולא בשום ארץ אחרת) לא איצטריך ליה.

וירושלים מי מיחלט בה? והתניא (מפרש בבבא קמא בפרק 'מרובה' (דף פב:), וזה אחד מהם): '*עשרה דברים נאמרו בירושלים: אין הבית חלוט בה*' ( משום דכתיב (ויקרא כה,ל) לקונה אותו לדורותיו וקסבר לא נתחלקה ירושלים לשבטים, ומאן קא מקני ליה)?

אמר רבי יוחנן: כירושלים - דמוקפת חומה מימות יהושע בן נון, ולא כירושלים: דאילו ירושלים אין הבית חלוט בה - ואילו הכא הבית חלוט בהן.

רב אשי אמר: לאו אמר רב יוסף (במסכת מכות בפרק 'אלו הן הגולין' (דף י.)): תרי 'קדש' הוו - הכי נמי תרי 'ירושלים' הוו.

תניא: '*אמר רבי ישמעאל ברבי יוסי: למה מנו חכמים את אלו* (המנויות במשנתינו)*? - שכשעלו בני הגולה מצאו אלו וקידשום*' (מפרש במסכת שבועות (דף טז.) דמקדשי לה בשתי תודות ובשיר, ובית דין מהלכין, ושתי תודות אחריהן וכו') - אבל ראשונות בטלו (שאין קדושת הארץ נוהגת בהן ואין בהן דין ערי חומה) משבטלה קדושת הארץ (בחורבן ראשון);

קסבר קדושה ראשונה (שקידשה יהושע) קידשה לשעתה ולא קידשה לעתיד לבא;

ורמינהי: '*אמר רבי ישמעאל ברבי יוסי: וכי אלו בלבד היו? והלא כבר נאמר* (דברים ג,ד) [ונלכד את כל עריו בעת ההוא לא היתה קריה אשר לא לקחנו מאתם] *ששים עיר כל חבל ארגוב* [ממלכת עוג בבשן] [פסוק ה] *כל אלה ערים בצורות* [חומה גבהה דלתים ובריח לבד מערי הפרזי הרבה מאד]';

אלא '*למה מנו חכמים את אלו? - שכשעלו בני הגולה מצאו אלו וקידשום*'

'קידשום'? הא אמרינן (לקמן בסוף דהא מילתא) דלא צריך לקדושינהו? (דקתני סיפא '*ולא אלו בלבד אלא כל שתעלה בידך* כו' - שקידשה לשעתה ולעתיד לבא!)

אלא '... *מנאום; ולא אלו בלבד אלא כל שתעלה לך מסורת בידך מאבותיך שמוקפת חומה מימות יהושע בן נון - כל מצות הללו נוהגות בה, מפני שקדושה ראשונה קידשה לשעתה וקידשה לעתיד לבא*'.

איבעית אימא תרי תנאי ואליבא דרבי ישמעאל, ואיבעית אימא חד מינייהו רבי אלעזר בר יוסי אמרה, דתניא: 'רבי אלעזר בר יוסי אומר: (ויקרא כה,ל) [ואם לא יגאל עד מלאת לו שנה תמימה וקם הבית אשר בעיר] אשר לוא(כתיב: לא, קרי: לו) חומה [לצמיתת לקנה אתו לדרתיו לא יצא ביבל] - אף על פי שאין לו עכשיו והיה לו קודם לכן'. (הך דקתני 'קידשה לעתיד לבא' - רבי אלעזר בר יוסי אמרה, כי היכי דקאמר 'אף על פי שאין לו עכשיו, ואף על גב דחרוב לא בטלה קדושתיה'.)

מאי טעמא דמאן דאמר 'קדושה ראשונה קידשה לשעתה ולא קידשה לעתיד לבא'?

דכתיב: (נחמיה ח,יז) ויעשו בני הגולה השבים מן השבי סוכות וישבו בסוכות כי לא עשו מימי יהושע [כתיב: ישוע] בן נון כן בני ישראל [עד היום ההוא] ותהי שמחה גדולה מאד; אפשר בא דוד ולא עשו סוכות עד שבא עזרא? אלא (דהא 'כי לא עשו' - לאו אסוכות מהדר, אלא הכי קאמר: כי לא עשו מה שעשו עכשיו מימות יהושע, ומאי ניהו? - קדושת הארץ:) מקיש ביאתם בימי עזרא לביאתם בימי יהושע: מה ביאתם בימי יהושע מנו שמיטין (שהתחילו למנות שמיטין ונתחייבו במעשר) ויובלות וקדשו ערי חומה - אף ביאתן בימי עזרא מנו שמיטין ויובלות וקדשו ערי חומה; ואומר (דברים ל,ה) והביאך ה' אלהיך אל הארץ אשר ירשו אבותיך וירשתה [והיטבך והרבך מאבתיך] (בשובם מן הגלות משתעי קרא, דכתיב לעיל מיניה (דברים ל,ג) ושב ה' אלהיך את שבותך ורחמך) - מקיש ירושתך לירושת אבותיך: מה ירושת אבותיך בחידוש כל דברים הללו - אף ירושתך בחידוש כל דברים הללו.

ואידך?

(לעולם 'כי לא עשו' - אסוכות קאי, ולאו סוכות ממש, אלא) דבעי (עזרא) רחמי על יצר דעבודה זרה (ואימסר בידיה) ובטליה (כדאמר בסנהדרין (דף סד.)), ואגין זכותא (דעזרא) עלייהו כי סוכה (כי לא עשו דבר זה בימות יהושע כן), והיינו דקא קפיד קרא עילויה דיהושע (לאדכורי יהושע טפי מהאחרים, וקא מדכר ליה בלשון גנאי): דבכל דוכתא כתיב 'י ה ו ש ע' והכא כתיב 'י ש ו ע' (משום דאיהו הוה ליה למיבעי רחמי עלה דמילתא); בשלמא משה לא בעא רחמי - דלא הוה זכותא דארץ ישראל, אלא יהושע דהוה ליה זכותא דארץ ישראל - אמאי לא ליבעי רחמי? והא כתיב 'אשר ירשו אבותיך וירשתה'?

הכי קאמר: כיון דירשו אבותיך - ירשת את (באותה קדושה, ואין צריך לחזור ולקדש).

ומי מנו שמיטין ויובלות?: השתא משגלו שבט ראובן ושבט גד וחצי שבט מנשה (בימי סנחריב) בטלו יובלות, עזרא - דכתיב ביה (עזרא ז,סו) כל הקהל כאחד ארבע רבוא אלפים ושש מאות וששים הוה מני, דתניא [תחילת ברייתא זו בספרא בהר פרשתא ב פרק ב משנה ג]: '*משגלו שבט ראובן ושבט גד וחצי שבט המנשה בטלו יובלות, שנאמר* (ויקרא כה,י) [וקדשתם את שנת החמשים שנה] *וקראתם דרור בארץ לכל יושביה* [יובל הוא תהיה לכם ושבתם איש אל אחזתו ואיש אל משפחתו תשבו]*: בזמן שכל יושביה עליה, ולא בזמן שגלו מקצתן;*

*יכול היו עליה והן מעורבין: שבט בנימין ביהודה ושבט יהודה בבנימין - יהא יובל נוהג? - תלמוד לומר: 'לכל יושביה': בזמן שיושביה כתיקונן, ולא בזמן שהן מעורבין*'

אמר רב נחמן בר יצחק: מנו יובלות לקדש שמיטין. (ודאי יובל לא היה נוהג שיהו עבדים נפטרים משום יובל, ולא שדות של מכר חוזרות; אבל שמיטין היו נוהגים לשמט כספים ולשמט מזרע וקציר, דהא צריכין למנות שנת יובל כדי שיבואו השמיטין במקומן: שלסוף שבעה שמיטות היו מניחין שנת חמשים: שלא היו מונין אותה לשמיטה הבאה מפני שהיא ראויה להיות שנת יובל, ושנה של אחריה מתחיל המנין: דאם לא היו מונין יובלות - היו מונין אותה שנה לחשבון השמיטין, והוו השמיטין שלא במקומן.)

(ערכין לג,א)

הניחא לרבנן (דפליגי עליה דרבי יהודה), דאמרי 'שנת חמשים אינה מן המנין' (אצטריך לממני יובלות כדקאמרת), אלא לרבי יהודה, דאמר 'שנת חמשים עולה לכאן ולכאן' (שנת חמשים הויא שנת יובל, ועולה נמי למנין שמיטה הבאה) - למה לי (לממני יובלות)? בשמיטין סגיא! (משבע לשבע שנים יעשו שמיטה לעולם, שאין שנה מפסקת בנתיים, ואין כאן שום טעות)?

הא (דקתני לעיל מנו שמיטין ויובלות בימי עזרא) ודאי דלא כרבי יהודה.

ולא מנו שמיטין ויובלות (מימי סנחריב)? והכתיב (בצדקיה): (ירמיהו לד,יד) מקץ שבע שנים תשלחו איש את אחיו העברי אשר ימכר לך [ועבדך שש שנים ושלחתו חפשי מעמך ולא שמעו אבותיכם אלי ולא הטו את אזנם] והוינן בהו: 'מקץ שבע שנים' (משמע לאחר שבע שנים: שאף שנה שביעית)?- והכתיב 'ועבדך שש שנים' [שם וכן בדברים טו,יב: כי ימכר לך אחיך העברי או העבריה ועבדך שש שנים ובשנה השביעת תשלחנו חפשי מעמך; וכידוע הנביא ירמיהו משתמש הרבה בלשון שבתוכחה שספר דברים]?! ואמר רב נחמן בר יצחק: שש לנמכר (כדכתיב (שמות כא,ב) [כי תקנה עבד עברי] שש שנים יעבד [ובשבעת יצא לחפשי חנם]) ושבע לנרצע (שהנרצע אינו יוצא עד היובל, ואם נרצע ופגע יובל בשנה שמינית לרציעתו - יוצא ביובל)' (אלמא בימי צדקיה הוה יובל, וצדקיהו - בימי חורבן הבית, דהוו כמה וכמה דורות אחר גלות סנחריב)?

ההוא - בתוכחה כתיב (דקא מוכח להו ירמיה), וקאמר (להו) נביא: השלחתם (באותן שנים שהייתם חייבים לשלח)?

והכתיב (ירמיהו לד,י) [וישמעו כל השרים וכל העם אשר באו בברית לשלח איש את עבדו ואיש את שפחתו חפשים לבלתי עבד בם עוד] וישמעו וישלחו!?

לא אמר רבי יוחנן: ירמיה החזירן ויאשיה בן אמון מלך עליהן.

ומנא לן דהדור?

דכתיב (בימי צדקיהו): (יחזקאל ז,יג) כי המוכר אל הממכר לא ישוב [ועוד בחיים חיתם כי חזון אל כל המונה לא ישוב ואיש בעונו חיתו לא יתחזקו] (דקאמר להו: סופכם לגלות, ויהא יובל בטל, ולא יחזרו שדות לבעליהן); אפשר יובל בטל (משגלו שבט ראובן וגד) ונביא מתנבא עליו שיבטל? אלא מלמד שהחזירן ירמיה.

ומנלן דיאשיה מלך עליהן?

דכתיב: (מלכים ב כג,יז) ויאמר מה הציון הלז אשר אני רואה ויאמרו אליו אנשי העיר הקבר איש האלהים אשר בא מיהודה ויקרא את הדברים על המזבח בית אל; וכי מה טיבו של יאשיהו בבית אל (דהא קרא ביאשיהו כתיב, כשהיה חוזר לבער עבודת כוכבים שבארץ ישראל, ובית אל - של מלכי ישראל היתה, ויאשיהו מלך יהודה - מה טיבו בה)? - אלא כשהחזירן ירמיהו, יאשיהו מלך עליהם.

רב נחמן בר יצחק אמר: מהכא: (הושע ו,יב) גם יהודה שת קציר לך בשובי שבות עמי (קציר = קצין: דנו"ן מתחלפת ברי"ש, כדכתיב 'נבוכד **נ**צר' 'נבוכד **ר**אצר').

משנה:

בתי החצרים (שאין להם לעיירות חומה) - נותנין להם כח יפה שבבתי ערי חומה וכח יפה שבשדות (כדמפרש:) ונגאלין מיד (ואין צריך להמתין שני שנים ביד הלוקח, והיינו כבתים של ערי חומה) וכל שנים עשר חדש כבתים, ויוצאין ביובל ובגרעון כסף (שמנכה לו הלוקח לפי שנים ששהו בידו) כשדות ((ויקרא כה,כז) וחשב את שני ממכרו וגו').

גמרא:

תנו רבנן [ספרא בהר פרשתא ד פרק ו משנה ב]: (בבתי החצרים כתיב:) (ויקרא כה,לא) [ובתי החצרים אשר אין להם חמה סביב] על שדה הארץ יחשב [גאלה תהיה לו וביבל יצא] - הקישו הכתוב לשדה אחוזה: מה שדה אחוזה יוצא ביובל ובגרעון כסף (אם בא לגאלם קודם היובל) - אף בתי החצרים יוצאין ביובל ובגרעון כסף;

אי מה שדה אחוזה אינה נגאלת בפחות משתי שנים, אף בתי החצרים אינם נגאלים פחות משתי שנים?

תלמוד לומר: 'גאולה תהיה לו' – מיד;

הואיל ונתת להם כח יפה שבשדות וכח יפה שבבתים, יכול לא יצאו ביובל?

תלמוד לומר: 'וביובל יצא'.

מאי קאמר (מהיכא תיתי דלא יצאו ביובל? הלא הוקשו לשדה אחוזה, ולמאי אצטריך וביובל יצא)?

אמר רב הונא: לא נצרכא אלא למקדיש בית בבתי החצרים וגאלו אחר מיד הקדש ופגע בו יובל בשנה שניה (ללקיחתו של זה שלקחה מן הגזבר): למאי מדמית ליה?: אי לבתי ערי חומה מדמית ליה - איחליט ליה ללוקח (דהכי תניא לעיל 'גאלה אחר מיד הקדש הגיע היובל ולא נגאלה היה חלוט לו')!? אי לשדה אחוזה מדמית - לכהנים נפקא (דהמקדיש שדה אחוזה וגאלה אחר - יוצאה לכהנים ביובל! ולהכי נקט 'שנה שניה': דאי פגע בשנה ראשונה - לא אצטריך 'וביובל יצא': דכי מדמית ליה לבתי ערי חומה, אכתי לא איחלט ליה ונפיק ביובל, דהא יש לו כח יפה שבשדות)!? להכי אצטריך 'וביובל יצא'.

מתקיף לה רב זעירא: מאי איריא 'גאלו אחר'? אפילו לא גאלו נמי (ליפוק מיד הקדש, דהא כתיב 'וביובל יצא' דלא אצטריך למכתב משום מכר הדיוט, דהא אתקש לשדות)!?

אמר ליה אביי: שלא יאמרו הקדש יוצא בלא פדיון; מנלן? - מבן לוי: מה בן לוי, שיפה כחו בממכרו (שגואל מיד שדה מגרש עריהם, ובתי ערי חומה גואלין לעולם, ויוצאין ביובל, כדאמר לקמן) הורע כחו בהקדשו (שלא יוצא בלא פדיון, כדמפרש לקמן), ישראל שהורע כחו בממכרו (אי הוה כתיב 'ואשר יגאל מן הלוים ויצא ממכר ביובל' ולא הוה כתב 'בית' [בפסוק ואשר יגאל מן הלוים ויצא ממכר בית ועיר אחזתו ביבל כי בתי ערי הלוים הוא אחזתם בתוך בני ישראל - ויקרא כה,לג] - הוה אמינא אפילו שטרי ומטלטלין של לוי, אם מכרן - יוצאין לו ביובל) - אין דין שהורע כחו בהקדשו?

והתם מנלן?

דתניא [ספרא בהר פרשתא ד פרק ו משנה ז]: [ויקרא כה,לג: ואשר יגאל מן הלוים ויצא ממכר בית ועיר אחזתו ביבל כי בתי ערי הלוים הוא אחזתם בתוך בני ישראל] *'ויצא ממכר' - שומע אני אפילו עבדיו מטלטליו ושטריו!? - תלמוד לומר: 'בית ועיר אחוזתו';*

*מה תלמוד לומר 'ממכר'? - ממכריו יוצא בחנם, ואין הקדש יוצא בחנם אלא בפדיון*.

ו(הא דאמר רב הונא לעיל 'מקדיש בית בבתי חצרים וגאלה אחר מיד הקדש יוצאה מידו וחוזרת לבעלים ביובל') פליגא דרבי אושעיא, דאמר רבי אושעיא: הכל היו בכלל '[ונתן הכסף] וקם לו'\* (שהלוקח כלום מיד הקדש - יקום המקח בידו לעולם); כשפרט הכתוב בשדה אחוזה (בגואל שדה אחוזה של אחרים מיד הקדש דיוצאה מידו ומתחלקת) '(ויקרא כז,כא) והיה השדה בצאתו ביובל קדש לה' [כשדה החרם לכהן תהיה אחוזתו]', (האי) שדה הוא דפרק ליה (דאפקיה רחמנא בהדיא מכלל 'ונתן הכסף וקם לו') ונפקא לכהנים, אבל הנך (בתי החצרים) כדקיימי קיימי (בכלל 'וקם לו', ולא נפקא מידא דלוקח);

\*[אין צירוף מילים זו נמצאת במקרא כולו וכן מציין תוספות ד"ה 'ונתן' בשבת קכח,א; נראה שכאן 'וקם לו' -מויקרא כז,יט: ואם גאל יגאל את השדה המקדיש אתו ויסף חמשית כסף ערכך עליו וקם לו.]

'וביובל יצא' (לרבי אושעיא) למה לי?

אמר רב פפא: לא נצרכא אלא למוכר בית בבתי החצרים ופגע בו יובל בשנה שניה, למאי מדמית ליה?: אי לבתי ערי חומה מדמית ליה, איחלט ליה ללוקח! אי לשדה אחוזה מדמית ליה - השלמה בעי (להשלים לו שנה אחת משתי שנים שהיא ראויה לשהות ביד לוקח, כדתניא לעיל בריש פירקין '*אכלה שנה אחת לפני היובל משלימין לו שנה אחרת לאחר היובל*')! להכי אצטריך 'וביובל יצא'. [וכן לכאורה משמע 'ובתי החצרים אשר אין להם חמה סביב על שדה הארץ יחשב גאלה תהיה לו וביבל יצא (ויקרא כה,לא)]

תניא כוותיה דרב הונא (דאמר לעיל 'מקדיש בית בבתי החצרים וגאלה אחר מיד הקדש - יוצאה לבעלים ביובל') ותיובתא דרבי אושעיא (דאמר: כדקיימי קיימי בידא דלוקח): 'המקדיש בית בבתי החצרים - הרי זה גואל מיד וגואלו לעולם (ואפילו גאלה אחֵר - גואלה מידו, ולא הויא כשדה אחוזה דכתיב בה לא יגאל עוד); גאלו אחר מיד הקדש, הגיע יובל ולא נגאל (ולא גאלה מקדיש מידו) - חוזר לבעלים ביובל (בחנם)'.

(ערכין לג,ב)

משנה:

ואלו הן בתי החצרים: שני חצרים של שני בתים (עיר שאין בה אלא שתי חצירות), אף על פי שמוקפת חומה מימות יהושע בן נון - הרי הן כבתי חצרים.

גמרא:

תנו רבנן: 'ממשמע שנאמר (ויקרא כה,לא) בתי החצרים [אשר אין להם חמה סביב על שדה הארץ יחשב גאלה תהיה לו וביבל יצא] איני יודע שאין להם חומה (דבתי החצרים משמע שאינו בעיר אלא יישוב חצירות הסמוכות)? מה תלמוד לומר 'אשר אין להם חומה'? - אף על פי שיש להם חומה כמי שאין להם חומה (הואיל ואין בה כדי עיר).

וכמה בתים (וכמה הן, דלא ליחשוב חומה דידהו כעיר חומה)?

'בתים' – [אולי צ"ל 'בתי'] שנים; 'חצירות [אולי צ"ל 'חצרים'] שנים: שתי חצירות של שני בתים'.

ואימא בית וחצר (גירסת רש"י: אימא בית וחצר בית וחצר; אבל אי איכא שני בתים בכל חצר הוו כעיר חומה, ולא הוו כבתי החצרים)?

אם כן ליכתוב רחמנא 'חצרים' (ולא ליכתוב בתי ואנא ידענא דאין חצר בלא בית); וכי תימא 'אי כתב רחמנא 'חצרים', חצר בלא בית משמע' - ההוא 'קרפף' איקרי.

משנה:

ישראל שירש (בתי ערי חומה מ)אבי אמו לוי - אינו גואל כסדר הזה (שאם מכרה שתהא נחלטת ללוקח לסוף שנה, אלא לעולם גואלה, כלוי, דכתיב בהו (ויקרא כה,לב) גאולת עולם תהיה ללוים);

וכן לוי שירש את אבי אמו ישראל - אינו גואל כסדר הזה, שנאמר (ויקרא כה,לג) [ואשר יגאל מן הלוים ויצא ממכר בית ועיר אחזתו ביבל] כי בתי ערי הלוים היא אחוזתם [בתוך בני ישראל] - עד שיהא (המוכר) לוי (לאפוקי ישראל שירש את אבי אמו לוי דאינו גואל כלוי) וערי הלוים (מערים שניתנו ללוים בימי יהושע, לאפוקי בן לוי שירש את אבי אמו ישראל, דאינו גואל כלוי; והשתא קשיא רישא לסיפא! ובגמרא מתרץ לה), דברי רבי;

וחכמים אומרים: אין דברים הללו (דגאולת עולם) אמורים אלא בערי הלוים. (אבל 'עד שיהא לוי' לא בעינן: דישראל שירש את אבי אמו לוי - מודו רבנן דגואל כלוי, הואיל ומערי הלוים היא זו, אבל בבן לוי שירש את אבי אמו ישראל - מודו רבנן דאינו גואל כלוי, דבערי הלוים תלא רחמנא.)

גמרא:

(וקא פריך: '*אינו גואל כסדר הזה*' – כישראל?) ואלא כמאן? כבן לוי (בתמיה)? והדר תני (סיפא) '*עד שיהא לוי וערי הלוים*'!?

אימא: 'אינו גואל אלא כסדר הזה עד שיהא לוי וערי הלוים, דברי רבי'

בשלמא ערי הלוים (בעינן לאפוקי בן לוי שירש את ישראל), דכתיב (ויקרא כה,לג) ' [ואשר יגאל מן הלוים ויצא ממכר בית ועיר אחזתו ביבל] כי בתי ערי הלוים [היא אחוזתם בתוך בני ישראל]', אלא לוי מנלן (דבעינן שיהא לוי, לאפוקי ישראל שירש את אבי אמו לוי)?

דכתיב 'ואשר יגאל מן הלוים' (דמשמע: למקצת לוים נתתי רשות לגאול, ולא לכולם).

תניא (דדרשינן הכי) [דומה לספרא בהר פרשתא ד פרק ו משנה ו]: '(ויקרא כה,לג) ואשר יגאל מן הלוים [ויצא ממכר בית ועיר אחזתו ביבל כי בתי ערי הלוים היא אחוזתם בתוך בני ישראל] (הכי גרסינן לה בתורת כהנים: '*מן הלוים מה תלמוד לומר?*); יכול לוי מישראל יגאל (כלומר: אי לא כתב אלא 'גאולת עולם תהיה ללוים' יכולני לומר לוי שמכר לישראל יגאלנה לעולם), שזה יפה כחו וזה הורע כחו (שישראל הורע כחו בממכרו: דנחלטת לסוף שנה), אבל לוי מלוי לא: שזה יפה כחו (דכתיב גאולת עולם וגו') וזה יפה כחו (אבל לוי שמכר ללוי לא יגאל אלא תיחלט לסוף שנה)? - תלמוד לומר 'מן הלוים';

[שם משנה ז] 'מן הלוים' ולא כל הלוים, פרט לבן לוי ממזר ונתין (פרט לבן לוי שבא מן הממזרת ומן הנתינה, וכל שכן ישראל שירש את אבי אמו לוי, שהרי ישראל גמור הוא);

וחכמים אומרים: אין דברים הללו אמורים אלא בערי הלוים:

אבל עד שיהא לוי לא אמרינן.

משנה:

('מגרש' הוי אלף אמה סביב לעיר, מדכתיב (במדבר לה,ד) מקיר העיר וחוצה אלף אמה סביב; וחוץ לאותו אלף היה להם ללוים אלף אמה לשדות וכרמים, כדכתיב (שם פסוק ה) ומדותם מחוץ לעיר [את פאת קדמה אלפים באמה ואת פאת נגב אלפים באמה ואת פאת ים אלפים באמה ואת פאת צפון אלפים באמה והעיר בתוך זה יהיה להם מגרשי הערים]; צא מהם אלף אמה מגרש - והשאר שדות וכרמים; מגרש פנוי מכלום, ואין בו בית, ואין זורעין אותן, אלא נוי הוא לעיר)

אין עושין שדה – מגרש (משום יישוב ארץ ישראל, והיינו חורבן: שממעט את הזריעה), ולא מגרש – שדה (שמחריב את נוי העיר); ולא מגרש – עיר (שיעשו בו בתים: שאין עיר נאה בלא מגרש), ולא עיר – מגרש (וכל שכן שאין עושין עיר מגרש שאין מחריבין את יישוב העיר);

אמר רבי אלעזר: במה דברים אמורים? - בערי הלוים, אבל בערי ישראל עושין שדה – מגרש, מגרש – שדה, מגרש – עיר, ולא עיר - מגרש: שלא יחריבו את ערי ישראל;

הכהנים והלוים מוכרין לעולם (אפילו בשנת היובל עצמה;

- כך שמעתי, וקשיא לי: אמאי?: הא כי היכי דפליגי רב ושמואל בריש פירקא (לעיל כט:) בישראל שמכר שדהו בשנת היובל עצמה - הכי נמי איכא לפלוגי הכא, ולמימר 'קל וחומר: מכורה כבר יוצאה עכשיו - דהא אמרינן לעיל (דף כח.) דממכרו של לוי חוזר בשנת היובל! וכמדומה לי דאיידי דתנא באידך פירקא '*מקדישין לעולם וגואלין לעולם*' תנא נמי הכא.) וגואלין לעולם (שאין בתי ערי חומה שלהן נחלטין), שנאמר (ויקרא כה,לב) [וערי הלוים בתי ערי אחזתם] גאולת עולם תהיה ללוים.

גמרא:

אמר רבי אלעזר: במה דברים אמורים? - בערי הלוים, אבל בערי ישראל עושין [שדה – מגרש, מגרש – שדה, מגרש – עיר, ולא עיר - מגרש] דכולי עלמא מיהא בדלוים לא משנינן; מנא הני מילי? אמר רבי אלעזר: דאמר קרא: (ויקרא כה,לד) ושדה מגרש עריהם לא ימכר [כי אחזת עולם הוא להם]; מאי 'לא ימכר'? אילימא לא ימכר כלל - והא מדכתיב [ויקרא כה,לב: וערי הלוים בתי ערי אחזתם] גאולת עולם תהיה ללוים - מכלל דמזבני! אלא מאי 'לא ימכר'? - לא ישנה.

הכהנים והלוים מוכרין לעולם וגואלין לעולם:

תנו רבנן: '[ויקרא כה,לב: וערי הלוים בתי ערי אחזתם] גאולת עולם תהיה ללוים - מה תלמוד לומר?

לפי שנאמר (ויקרא כה,טו) [במספר שנים אחר היובל תקנה מאת עמיתך] במספר שני תבואות ימכר לך, יכול אף זה (לוי) כן (שאם מכר שדה אחוזתו: אותן אלף אמה שחוץ למגרש, שלא יהא מותר לגאול בפחות משתי שנים)?

תלמוד לומר 'גאולת עולם תהיה ללוים';

לפי שנאמר (במקדיש שדה אחוזה וגאלה אחר מיד הקדש דבשנת היובל יוצאה לכהנים כדכתיב) (ויקרא כז,כא) והיה השדה בצאתו ביובל קודש לה' [כשדה החרם לכהן תהיה אחזתו], יכול אף זה (לוי) כן (אם הקדיש שדה ולא גאלה יפסידנה ביובל)?

תלמוד לומר 'גאולת עולם תהיה ללוים';

לפי שנאמר (ויקרא כה,ל) [ואם לא יגאל עד מלאת לו שנה תמימה] וקם הבית אשר בעיר אשר לו חומה לצמיתות [לקונה אותו לדרתיו לא יצא ביבל] - יכול אף זה כן?

תלמוד לומר: 'גאולת עולם תהיה ללוים''.

בשלמא הני תרתי – לחיי! אלא בתי ערי חומה - ללוים מי אית להו? והתניא [דומה לספרא בהר פרשתא ד פרק ו משנה ט]: 'ערים הללו (הניתנים ללוים) אין עושין אותן לא כפרים קטנים (לפי שהן ערי מקלט, ובעינן שיהא שם יישוב לבית מנוס לרוצחים) ולא כרכים גדולים (לפי שמתקבצין שם מכל מקומות לסחורה, ותהא רגל גואל הדם מצויה שם, ויארוב את הרוצח ויהרגנו) אלא עיירות בינוניות (בלא חומה)'?

אמר רב כהנא: לא קשיא: כאן שהוקף ולבסוף ישב (לא משכחת בהו בלוים, כדקאמרת), (אבל) כאן שישב ולבסוף הוקף (משכחת בהו שלאחר שניתנו להם בימי יהושע - היקיפוה הם).

וכי האי גוונא (דישב ולבסוף הוקף) מי הויא 'חומה' (דאצטריך קרא למעוטיה)? והתניא: '(ויקרא כה,כט) ואיש כי ימכר בית מושב עיר חומה [והיתה גאלתו עד תם שנת ממכרו ימים תהיה גאלתו] (בית מושב עיר חומה - בית שהושב ונבנה 'עיר חומה' - דמשמע שהוקף ולבסוף ישב) - שהוקף ולבסוף ישב, ולא שישב ולבסוף הוקף;

יכול אפילו הקיפוה ישראל (לאחר שכבשו את הארץ ואפילו קודם שישבו בה)?

נאמר כאן 'חומה' ונאמר להלן 'חומה' ((דברים ג,ה) כל אלה ערים בצורות [חומה גבהה דלתים ובריח...]): מה להלן עובדי כוכבים - אף כאן עובדי כוכבים;

יכול אפילו הקיפוה עובדי כוכבים לאחר מכן (לאחר שכיבשום ישראל)?

נאמר להלן חומה ונאמר כאן חומה : מה להלן עובדי כוכבים קודם לכן - אף כאן עובדי כוכבים קודם לכן'.

תרגמה רב יוסף בריה דרב סלא חסידא קמיה דרב פפא: (לעולם כשהוקף ולבסוף ישב, ודקשיא לך '*עיירות הללו אין עושין אותן* כו' -) כגון שנפלו להן (בגורל בימי יהושע)

(ערכין לד,א)

הן ומגרשיהן (כשהן מוקפות חומה)

'*הן ומגרש*' [נ"א: והא] - למיסתרינהו קיימי (כדאמר (לעיל דף לג:) '*אין עושין אותן טירין וכרכים*')!?

אמר רב אשי: איצטריך: סלקא דעתך אמינא אדמסתתרי מסתתרי (כל זמן שלא נסתרו) אי מיזדבני ליחלטו (אם מכרום קודם סתירתן ליחלטו) - קא משמע לן.

תנו רבנן: (ויקרא כז,כא) [והיה השדה בצאתו ביבל קדש לה'] כשדה החרם לכהן תהיה אחוזתו - מה תלמוד לומר? - מנין לכהן שהקדיש שדה חרמו (שדה שהחרים ישראל והגיעה לחלקו), שלא יאמר 'הואיל ויוצא לכהנים (אם לא יגאלנה, שהרי היא שלו כשדה אחוזה), והרי היא (עכשיו) תחת ידי - תהא שלי, ודין הוא: בשל אחרים אני זוכה (אם היה שדה אחוזת ישראל יוצאה לכהנים ביובל - היה לי חלק בה), בשל עצמי לא כל שכן'? - תלמוד לומר: (ויקרא כז,כא) והיה השדה בצאתו ביובל קודש לה' כשדה החרם [לכהן תהיה אחוזתו]; וכי מה למדנו משדה החרם (מה בא שדה החרם ללמד על שדה היוצאת לכהנים ביובל)? מעתה הרי זה בא ללמד ונמצא למד, מקיש שדה חרמו לשדה אחוזה של ישראל: מה שדה אחוזה של ישראל (אם גאלה כהן מיד הקדש) יוצא מתחת ידו (ביובל) ומתחלקת לכהנים (לכל אחיו הכהנים, כדאמר באידך פירקא בפרק 'אין מקדישין' (לעיל דף כה)) - אף שדה חרמו יוצא מתחת ידו ומתחלקת לאחיו הכהנים'.

אמר מר: '*בשל אחרים אני זוכה*' - מי דמי?: התם זוכה בעלמא, הכא קא שקיל ליה!?

אמר רמי בר חמא: (להכי) איצטריך (למכתב כשדה החרם): סלקא דעתא אמינא 'הואיל וכתיב (במדבר ה,י) ואיש את קדשיו לו יהיו [איש אשר יתן לכהן לו יהיה] (ודרשינן ליה בהגוזל בבבא קמא (דף קט: על פי ספרי נשא פיסקא ו): '*מנין לכהן שבא ומקריב קרבנותיו בכל עת ובכל שעה שירצה*': אם יש עליו להביא חטאת או התנדב עולה או שלמים - אין צריך לתתם לאנשי משמר, אלא הוא עצמו מקריב ויטול העור ואוכל הבשר? - *תלמוד לומר: ואיש את קדשיו לו יהיו*) - הא נמי כי קדשיו דמיא (והאי נמי 'אחוזתו' היא, ואם הקדישה ולא גאלה - לא תצא לכהנים ביובל, אלא יהא לו רשות לגאלה לעולם)';

מי דמי? קדשיו לאו ברשותו (ולאו מכח דידיה קא שקיל להו, אלא מקריב אימוריהם), הכא ברשותו (כלומר: מכח דידיה קא שקיל להו, ולא משלחן גבוה בשכר עבודה)!?

אלא אמר רב נחמן: איצטריך: סלקא דעתך אמינא 'הואיל וכתיב (ויקרא כה,לד) [ושדה מגרש עריהם לא ימכר] כי אחוזת עולם הוא להם, הא נמי 'אחוזתו' היא' - קא משמע לן 'אחוזתו' (היקש דאיתקש שדה החרם לשדה אחוזתו של ישראל): אחוזתו אִין (תצא מתחת ידו ותתחלק לכהנים, דאחוזתו היא: דיש לה גאולת עולם), (אבל) חרמו – לא (חרמו לא הויא כאחוזה ליגאל לעולם).

הדרן עלך המוכר את שדהו

וסליק לה מסכת ערכין